На основу Решења стечајног судије Привредног суда у Београду бр.2.Ст.бр.48/2013 од 22.05.2014. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010.*), стечајни управник стечајног дужника

**ПРЕДУЗЕЋЕ ЗА ПРОИЗВОДЊУ И ТРГОВИНУ ИНТЕР ГАС ДОО БЕОГРАД (ВОЖДОВАЦ) - У СТЕЧАЈУ из Београда, ул. Устаничка број 128а, матични број 17154435,**

**ОГЛАШАВА**

**Продају имовине јавним надметањем**

1. Предмет продаје је имовина стечајног дужника која се продаје по следећим целинама и то **:**

|  |  |  |  |  |
| --- | --- | --- | --- | --- |
| **Редни број целине** | **Најважнију имовину целине чини:** | **Процењена вредност у динарима без ПДВ-а** | **Износ депозита у динарима** | **Почетна цена у динарима** |
| **1.** | **Прикључно возило** - SEMI TRAILER /ACERBI (trailer-55м3 са опремом) - 1992 | **723.975,60** | **144.795,00** | **361.988,00** |
| **2.** | **Прикључно возило** - 20G520РА (trailer-52м3 са опремом) - 1999 | **965.300,80** | **193.060,00** | **482.650,00** |
| **3.** | **Прикључно возило** - OMSP Macola cisterna ST 50 S (trailer-50м3 са опремом) - 2007 | **4.343.853,60** | **868.771,00** | **2.171.927,00** |
| **4.** | **Теретно возило -** IVECO Stralis AT 260S35Y/P (solo-26м3 са опремом)-259kw-7790ccm-2007 | **3.341.140,20** | **668.228,00** | **1.670.570,00** |
| **5.** | **Теретно возило -** IVECO Stralis AT 260S35Y/P (solo-26м3 са опремом)-259kw-7790ccm-2006 | **2.895.902,40** | **579.180,00** | **1.447.951,00** |
| **6.** | **Теретно возило -** IVECO Stralis AT 260S35Y/9 (solo-26м3 са опремом)-259kw-7790ccm-2007 | **3.351.170,20** | **670.234,00** | **1.675.585,00** |
| **7.** | **Теретно возило -** IVECO Stralis (solo-26м3 са опремом)- 259kw-7790ccm-2007 | **3.290.120,20** | **658.024,00** | **1.645.060,00** |
| **8.** | **Теретно возило -** IVECO Stralis AT 260S35Y/P (solo-26м3 са опремом)-259kw-7790ccm-2006 | **3.070.152,40** | **614.030,00** | **1.535.076,00** |
| **9.** | **Теретно возило -** SCANIA / R 470 LA 4XZMNA (truck)-345kw-11705ccm-2005 | **1.848.249,00** | **369.650,00** | **924.125,00** |
| **10.** | **Теретно возило -** MERCEDES-BENZ / Actros 1846 LS (truck)335kw-11946ccm-2006 | **2.735.107,20** | **547.021,00** | **1.367.554,00** |

(*Напомена: Списак целокупне имовине стечајног дужника, као и статус исте, детаљно је приказан у Продајној документацији)*

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у укупном износу од 12.000,00 динара,за сваку имовинску целину за коју су заинтересовани.

Профактура се може преузети сваког радног дана у периоду од 08 до 15 часова у просторијама стечајног дужника у Београду, на адреси Уралска 9;

1. за сваку имовинску целину за коју су заинтересовани уплате износ депозита који се односи на ту целину, на текући рачун стечајног дужника број: **205-190361-44** код „Комерцијалне банке” А.Д. Београд или положе неопозиву првокласну банкарску гаранцију наплативу на први позив, најкасније 3 радна дана пре одржавања продаје (рок за уплату депозита је 21.03.2016.г.). У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније до 21.03.2016. године. Банкарска гаранција мора имати рок важења до 21.04.2016. године. У обзир ће се узети само банкарске гаранције које пристигну на назначену адресу у назначено време;
2. потпишу изјаву о губитку права на враћање депозита. Изјава чини саставни део продајне документације.

Имовина стечајног дужника се купује у виђеном стању без пружања гаранција и стечајни управник не одговара за недостатке које купци утврде по извршеној продаји и иста се може разгледати након откупа продајне документације, сваким радним даном од 8:00 до 15:00 часова, у периоду од 11.03.2016.године до 18.03.2016.године уз претходну најаву стечајном управнику на телефон 011-277-3023, локал 110, контакт особа: Зоран Бојковић.

Након уплате депозита, а најкасније 3 дана пре одржавања јавног надметања, односно до 21.03.2016.године, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана 24.03.2016. године у 12.00 часова у просторијама стечајног дужника у Београду, на адреси ул.Уралска број 9;

**Регистрација учесника** почиње два сата пре почетка јавног надметања, и то дана 24.03.2016. године у 10.00 часова а завршава се у 11.50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора, односно најкасније 06.04.2016.године. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 12 дана од дана јавног надметања.

**Порезе и трошкове који произлазе из закљученог купопродајног уговора у целости сноси купац.**

Oвлашћено лице: стечајни управник Мирко Боровчанин,контакт тел: 011-277-3023,локал 110.